- Det kom inn ett par russ og kjøpte softis av meg, og da de fikk den klinte de isen i sin egen panne. Etter det gikk de bare ut. Det ble et helt forferdelig søl rundt kassen, forteller daglig leder hos Mix-kiosken ved Bakke bru, Liv Sneve Tomren.
Hun har varer stående i nærheten av kassen, og da russen gikk sin vei var det søl over alt. Isen hadde falt ned på bakken og sprutet over flere steder i lokalet.
Hun fikk senere forklart at dette var en russeknute hos trondheimsrussen, og poenget med knuten var å gjøre det rett foran den man kjøpte isen av.
- Tenk hvis det hadde kommet inn en annen kunde før jeg hadde rukket å vaske opp rotet? Kanskje hadde vedkommende sklidd i sølet, legger hun til.
- Hadde de gjort det utenfor butikken, hadde jeg ikke reagert slik jeg gjorde. Jeg ble rett og slett illsint der jeg sto.
For å unngå at det skulle skje igjen, hengte hun opp en lapp som krevde 100 kroner ekstra for eventuell rengjøring. Og det virket.
- Det har kommet inn russ i ettertid som har lest lappen. Da snur de seg raskt og går ut igjen, fortsetter Sneve Tomren og ler.
Be en frisør om å få pulesveis, kjøp prevansjonsmiddel ved hjelp av kroppsspråk, og få læreren til å signere undertøyet. Her er årets russeknuter for trondheimsrussen!
Det ble bare med den ene gangen hos Mix-kiosken ved Bakke bru, men lappen lar hun henge til russetiden er over.